এরিক বলেন, তাই বলে মস্তিষ্ককে বেশি কাজের জন্য এক সপ্তাহ সময় দিতে হবে, তা কিন্তু নয়। দু-এক মিনিট সময় দিলেই চলে। আমাদের প্রতিদিনের কাজের ধারাবাহিকতায় ছেদ ঘটায় স্মার্টফোনের ব্যবহার। এটি ক্ষণে ক্ষণে মনোযোগকে সরিয়ে নিয়ে যায়। সাধারণ কাজ করতে করতেই আমরা মোবাইল দেখতে থাকি। এতে অন্য কাজে মনোযোগ নষ্ট হয়ে যায়। আর কঠিন কোনো কাজ হলে তো কথাই নেই। দেখা যায়, আধাঘণ্টার একটি জটিল কাজ করতে গেলে ১০-১৫ মিনিট সময় ব্যয় হয় বিচ্ছিন্ন মনোযোগ কেন্দ্রীভূত করতে। ফলে প্রযুক্তির এমন ফ্যাশনেবল ফাঁদে পা না দেওয়াই উত্তম